ADDINOL asus korvpalli toetama
Käesoleval hooajal asus ADDINOL Lube Oil OÜ toetama BC Kalev/Cramo korvpallivõistkonda. Seitsmekordse Eesti korvpallimeistri eesmärk on tänavusel hooajal kõikide sarjade play-off’i jõudmine ning lisaks Eesti meistritiitli tagasitoomine Tallinnasse.
Koostööleping BC Kalev/Cramo ja ADDINOL Lube Oil OÜ esindajate Toomas Linamäe ja Tiina Sheini vahel sõlmiti esimesel kodumängul 19. oktoobril Saku Suurhallis.
„Püüame vaikselt vaadata ka motospordist kaugemale, kuna määrdeainete kasutajaid on igast spordivaldkonnast. Korvpall on Eestis vaadatuim ja populaarseim spordiala ning meil on au parimatega koostööd teha,“ räägib ADDINOL Lube Oil OÜ müügidirektor Meelis Varimaa.
Fännide rõõmuks avas BC Kalev/Cramo VTB-Ühisliigas võiduarve, kui Loimaa Nilan Bisonsist saadi jagu seisuga 83:78 (42:38).
Järgmine kodumäng toimub juba sel pühapäeval, 25. oktoobril kell 17 Saku Suurhallis, kus VTB ühisliigas võõrustatakse Tbilisi Vita korvpallivõistkonda.